พอดีมีเพศสัมพันธ์ใส่ถุงแต่ถุงขาด เลยทำต่อแต่เสร็จข้างนอก ต่อมาไม่ถึงชั่วโมงได้กินยาคุมฉุกเฉินแบบ 1 เม็ด วันถัดมามีเพศสัมพันธ์อีกรอบแรกใส่ถุงเสร็จปกติไม่มีอะไร รอบสองใส่แต่ว่าไม่เสร็จเขาเลยขอถอดและเอาเข้าไปไม่ถึง1-2นาทีเพื่อให้เสร็จและเอาออกมาหลั่งนอก ไม่ได้กินยาคุมฉุกเฉินซ้ำเพราะคิดว่ากินไปเมื่อวาน นี่มีโอกาสท้องมั้ยคะ
สวัสดีค่ะ หากมีเพศสัมพันธ์ ใส่ถุงยางอนามัย แต่ถุงยางอนามัยขาด แล้วใช้วิธีการหลั่งนอก ก็อาจมีโอกาสตั้งครรภ์ได้ แต่ก็ไม่มากนัก อย่างไรก็ตาม หากได้ทานยาคุมฉุกเฉินไป โอกาสในการตั้งครรภ์ก็มีน้อยอยู่ค่ะส่วนในวันถัดมา หากได้มีเพศสัมพันธ์อีก โดยในรอบแรกได้ใส่ถุงยางอนามัย โอกาสในการตั้งครรภ์ก็ถือว่ามีน้อยมาก แต่หากหลังจากนั้น ได้มีการถอดถุงยางอนามัย และมีการสอดอวัยวะเพศชายเข้าช่องคลอด ก็อาจมีโอกาสตั้งครรภ์ได้จากอสุจิที่อาจมีค้างอยู่ในท่อปัสสาวะ และออกมาเมื่อสอดใส่อยู่ในช่องคลอดค่ะ อย่างไรก็ตาม โอกาสถือว่ามีน้อยอยู่ เพราะปริมาณอสุจิที่มีไม่มากค่ะสำหรับยาคุมฉุกเฉินที่ได้ทานไปเมื่อวาน หากทานไปนานเกิน 12 ชั่วโมงแล้ว ยาก็จะไม่สามารถช่วยป้องกันการตั้งครรภ์จากการมีเพศสัมพันธ์ในครั้งต่อมาได้ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรใช้วิธีการทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ